b"\n_START_ARTICLE_\nCases a la carretera de Granera, 18-24\n_START_SECTION_\nDescripci\xc3\xb3\n_START_PARAGRAPH_\nGrup de dues cases aparellades d'estructura rectangular, amb planta baixa i golfes i teulada a quatre vessants, tot i que dues de les vessants s\xc3\xb3n molt m\xc3\xa9s grans que les altres. Per damunt de la teulada sobresurt un cos, a manera de llanterna, que il\xc2\xb7lumina les golfes o el quadre de l'escala._NEWLINE_De la fa\xc3\xa7ana principal, molt senzilla, nom\xc3\xa9s destaca una l\xc3\xadnia motllurada a manera de guardapols que resegueix totes les obertures.\n_START_SECTION_\nHist\xc3\xb2ria\n_START_PARAGRAPH_\nAquests habitatges consten, tot i que amb el n\xc3\xbam. 26, com a edifici de protecci\xc3\xb3 parcial a la Relaci\xc3\xb3 d'edificis d'inter\xc3\xa8s annex a la Normativa del Pla general d'ordenaci\xc3\xb3 municipal de Castellter\xc3\xa7ol de 1981, encara vigent. Tamb\xc3\xa9 amb el n\xc3\xbam. 26 s\xc3\xb3n grafiats al pl\xc3\xa0nol 3.3.1 de delimitaci\xc3\xb3 del s\xc3\xb2l urb\xc3\xa0."